iżda biżżejjed twila biex żiegħed id-Dinja b'opri tiegħu. Ma hemmx fid-Dinja Pinakoteka (Dar it-tħażżiż) fejn ma tinsabx xi xbiha pinġuta minnu. Għal pitturi tiegħu eluf u miljuni ta' liri ġew imħalsin u għadhom jitħallsu, u kull ma jgħaddi ż-żmien il-prezz kull ma jmur jogħla. Jien nistħajjel li f'dak iż-żagħżugħ intom għaraftu lil Raffaello Sanzio. Raffaello li pinġa fid-dverna ta' Firenze, fuq qiegħ ta' 'bettija: il-Madonna msejħa ''della seggiola, jew tal faldistorio, il għaliex dak li speċi ta' kandlier, li jġġib taħt idha l-lemenija, juri jew jixhed, dik il-għamla ta' maqgħad. Meta miet ġie meħud fil-Pantheon ta' Ruma u ma ġenb it-tubru qegħdulu l-isbaħ biċċa xogħol li qatt għamel iżda li kien għadha mhix mitmuma: it-Trasfigurazjoni. issa l-Madonna della seggiola, tinsab fil- Palazzo Pitti ta' Firenze stmata minn dawk li jifhmu mhux anqas minn £200,000 u safrattant mita pinġieha l-ewwel darba taha lil wieħed dvernar, biex ħallas ikla li ma qamitx iżjed minn tmin soldi… Mhux għax int ġnien li bil-larinġ ħamrani bi ġmiel iżejjnek li jixgħel kull qalb, mhux għax mal-ħoss tal-mewġ tiegħek kaħlani jitla' kull lejla fis-smewwiet it-talb. L-anqas għax inti l-għira tal-barrani, li artu mhix qiegħida bħalma qiegħda int, jew għaliex bħalu f'kull qabar ħadrani nies kbar, qalbiena sa mill-eqdem dfint. Le mhux għalhekka ta' sikwit tismagħni ngħannilek b'leħen ta' ħilewwa ferħan : jien biss inħobbok għax għoġbok tilqagħni fil-ħoġor tiegħek u f'tiegħiek il-ħdan.